open-index/open-wikipedia-markdown huggingface dataset:
Georg Nikolaus von Nissen

**Georg Nikolaus von Nissen** (noen ganger **Nicolaus** eller **Nicolai**, også kalt **Georg Nikolaus Nissen**; født 22. januar 1761 i Haderslev i Danmark, død 24. mars 1826 i Salzburg) var en dansk diplomat og forfatter.

## Liv og virke
### Bakgrunn
Georg Nikolaus von Nissen tilhørte den gamle adelige sønderjyske slekten Nissen, kjent siden 1400-tallet, som også har forgreninger i Norge og blant annet var inngiftet i slekten Paus.

Hans far var kjøpmann Jens Nissen og hans mor hustru Anna Elisabeth, født Zoëga. Moren tilhørte en familie som ifølge familieoverleveringen nedstammet fra en italiensk adelsmann som flyktet fra Verona og i 1570 via Mecklenburg endte i Slesvig. Barndomshjemmet var fattig. Allerede som 12-årig kom han hjemmefra og ble opptatt i huset hos sin morbror, prost Zoëga i Møgeltønder. Noen år senere kom han i hjemmet hos en annen morbror Zoëga. Han kom i lære på generalpostkontoret i København, hvor morbroren var hovedkasserer. Samtidig lrste han til studentereksamen på Københavns Universitet.

Nissen fikk utgitt et par dikt som ikke falt i tidens smak, og den unge Jens Baggesen skrev sogar et spottedikt om «ballademesteren».

### Karriere
Nissen er best kjent som Wolfgang Amadeus Mozarts biograf, hvis enke Constanze han giftet seg med i 1809. Fra 1812 til 1820 bodde ekteparet på Lavendelstræde i København. Hans Mozartbiografi ble publisert etter hans død, i 1828, under tittelen *Biographie W. A. Mozart's. Nach Originalbriefen, Sammlungen alles über ihn Geschriebenen, mit vielen neuen Beylagen, Steindrücken, Musikblättern und einem Facsimile*.

I sin biografi forsøkte Nissen å dokumentere alt som hadde blitt skrevet om Mozart og presentere en korrekt beskrivelse av Mozarts liv basert på primærkilder, særlig Mozartfamiliens brev. Gjennom sin kone Constanze Mozart hadde han også en direkte kilde til komponistens liv.

Nissen døde i 1826 i Salzburg. Hans gravsten, som beskriver ham som *Georg Nicolaus von Nissen, Königl. Dänischer wirklicher Etats-Rath. Ritter des Dannebrog Ordens. Gatte der Wittwe Mozart* («Georg Nicolaus von Nissen, kongelig dansk virkelig etatsråd. Ridder av Dannebrogsordenen. Mannen til Mozarts enke») kan stadig besøkes.

## Referanser
Charlotte Blindheim

**Charlotte Blindheim**, født Undset Thomas, (født 6. juli 1917, død 5. mars 2005) var en norsk arkeolog. Blindheim var konservator ved Universitetet i Oslo. Hun var barnebarn av arkeologen Ingvald Martin Undset, og dermed niese av Sigrid Undset, som hun også har skrevet en erindringsbok om. 

Blindheim tok magistergrad i arkeologi i 1946 med en avhandling om vikingtidens drakt og smykker. Hun var da den tredje kvinnen i Norge som fullførte en universitetsutdannelse i arkeologi. Hun ble ansatt som konservator ved Universitetet i Oslo i 1946, som museets første fast ansatte kvinnelige vitenskapelige medarbeider. I 1968 ble hun tilkjent stilling som førstekonservator, med spesielt ansvar for gjenstandssamlingene og fornminnevern i Vestfold. Hun fratrådte i 1987. 

Hennes forskning konsentrerte seg om vikingtiden, og hun etterlater seg en publikasjonsliste på mer enn 100 titler og 1600 sider. 

I 1950 gjorde hun sine første utgravninger på gravfeltet på Bikjholberget ved Kaupang. Her var det undersøkelser hvert år framover, samt en sesong i 1974. Blindheim ledet utgravningene i perioden 1950–1967. I løpet av denne tiden fikk hun også åpnet deler av selve bosetningsområdet. Blindheims resultater ga en utmerket bakgrunn for de videre undersøkelsene av Kaupang, i regi av Dagfinn Skre.

## Referanser
Israels venner

**Israels venner** er en gruppe med stortingsrepresentanter som støtter Israel i Midtøsten-konflikten. Gruppen startet i 1960-årene som en uformell gruppering på Stortinget. Hovedarbeidet til gruppa er å holde foredrag og komme med uttalelser.

Fra 1974 ble det ført medlemslister og valgt styre. Initiativtaker var Paul Thyness (1930–2016) fra Høyre. Også Odd Lien (1915–2002) var aktiv.

I 1970- og 1980-årene var gruppen i flertall på Stortinget. I stortingsperioden 1973–1977 var 86 av 150 representanter medlemmer noe som var et flertall. I perioden 1981–1985 var over 100 av 155 representanter medlemmer. I perioden 2001–2005 var 36 representanter medlemmer. I perioden 2005–2009 var 27 representanter medlemmer, hvorav Fremskrittspartiet hadde 16 medlemmer, Kristelig Folkeparti hadde 10, og Høyre én. I perioden 2009–2013 hadde de 26 medlemmer. Tre fra Høyre, samtlige av KrFs ti stortingsrepresentanter var med og tretten fra Frp.

## Ledere

* Paul Thyness
* Asbjørn Haugstvedt

## Medlemmer fra stortinget i perioden 2005–2009

## Medlemmer fra stortinget i perioden 2009–2013

## Medlemmer fra stortinget i perioden 2013–2017
I stortingsperioden 2013–2017 var Hans Olav Syversen (KrF) leder for gruppen de to første årene, før Jørund Rytman (FrP) overtok for resten av perioden

## Medlemmer fra stortinget i perioden 2017–2021

## Medlemmer på Stortinget i perioden 2021–2025
I perioden 2021–2025 hadde Israels venner på Stortinget 19 medlemmer. Blant dem var Ingjerd Schou (H), Ola Borten Moe (Sp), Himanshu Gulati (Frp) og Kjell Ingolf Ropstad (KrF).

## Referanser


## Eksterne lenker
*  Israels venner på Stortinget 2005–2009 – Liste over medlemmer 2005–2009
Klienten

**Klienten** kan vise til:

* Klienten (roman), roman fra 1993 av John Grisham
* Klienten (film), filmatisering fra 1994 av John Grishams roman
Tatiana von Metternich-Winneburg

**Tatiana Hilarionowna von Metternich-Winneburg und Beilstein** (født fyrstinne Tatjana Vasiltsjikova, russisk Татьяна Васильчикова; 1914–2006) var en tysk maler, forfatter og mesen av russisk fødsel og opprinnelse.

## Liv og virke
### Bakgrunn
Tatiana Hilarionovna Vassiltsjikova var datter av fyrst Hilarion Vassiltsjikov (1881–1969), som satt i den keiserlige russiske dumaen, og hans hustru fyrstinne Lidia Leonidovna Vjasemskaja (1886–1946).

### Livet etter den russiske revolusjon
Etter den russiske revolusjon flyktet hennes familie i 1919 med et skip fra Royal Navy fra Krim og det kommunistiske Russland. Kong Georg V hadde overtalt statsminister David Lloyd George til å sende et skip til Krim for å redde tanten sin, men keiserinnen nektet å dra med mindre de som ønsket å flykte fra landet med henne også ble reddet. Britene sendte flere skip for å evakuere hele gruppen, inkludert Vassiltsjikov-familien.

Først bosatte de seg i Frankrike der døtrene fikk skolegang blant annet i Saint-Germain-en-Laye. Senere kom de til  Tyskland.

Hun studerte senere malerkunst i München. I 1941 ble hun gift med oldebarnet av den østerrikske statsmannen fyrst Klemens von Metternich, fyrst Paul Alfons von Metternich-Winneburg und Beilstein (1917–1992). Hennes søster Marie (kalt *Missie*, 1917-1978) har beskrevet årene i Berlin i sin bok *Berliner Tagebüchern*.

Ekteparet von Metternich-Winneburg bodde først på Schloss Königswart i Bøhmen og etter fordrivelsen i 1945 sammen med mannens mor, prinsesse Isabel, den tidligere fyrstinnen av Metternich-Winneburg (1880–1980), på det ødelagte Schloss Johannisberg i Hessen. Ekteskapet var barnløst. Tatiana von Metternich-Winneburg var således den siste av slekten Metternich-Winneburg.

Sammen med den Wiesbaden-baserte produsenten av musserende viner Henkell & Söhnlein ble blant annet merket *«Fürst von Metternich» markedsført*. Fra 1974 tilhørte slottet og dets vinmarker Oetker-gruppen.

Tatiana von Metternich-Winneburg var en av grunnleggerne av og beskytter for Rheingau Musik Festival. Hun mottok Bundesverdienstkreuz for sitt omfattende veldedig arbeid og delstaten Hessens Wilhelm-Leuschner-Medaille.

Hun døde 91 år gammel den 26. juli 2006  på Schloss Johannisberg i Rheingau i Hessen i Tyskland.

## Referanser


## Litteratur
* Tatiana Metternich: *Bericht eines ungewöhnlichen Lebens*. Augsburg: Goldmann 1976. ISBN 3-442-03922-3
* Marie Wassiltschikow: *Die Berliner Tagebücher der Marie 'Missie' Wassiltschikow 1940 – 1945*. Berlin:Siedler 1989 ISBN 3-88680-238-8

## Eksterne lenker
*
Øre (sølvvekt)

En **øre** (sølvvekt) er en vektenhet for sølvmynter som ble brukt i middelalderen. En øre tilsvarte omtrent 27 gram.

Det gikk 8 øre på en mark, og 3 ertoger eller 30 penninger på en øre.  

## Referanser
Ertog

En **ertog** er en gammel vektenhet for sølvmynter som ble brukt i middelalderen. Som myntenhet kom den i bruk på 1300-tallet og utgjorde ca. 9,74&nbsp;gram sølv. På 900-tallet tilsvarte en ertog som vektenhet 1/24 mark (vekt) eller ca. 8,93&nbsp;g. Vekten har altså variert, også utover dette.

Det gikk 24 ertoger på en mark, og 10 penninger på en ertog.
Mario Stecher

**Mario Stecher** (født 17. juli 1977 i Eisenerz) er en tidligere østerriksk kombinertløper.

Han var med på å ta bronse i lagkonkurransen under OL 2002 i Salt Lake City, og gullmedalje i samme øvelse under OL 2006 i Torino. Han har også VM-medaljer i lagøvelsen, sølv i 2001 og bronse i 1997. Under Ski-VM 2011 i Oslo var han med på Østerrikes lag som vant kombinert lagkonkurranse både i normalbakke og stor bakke.

Allerede som 17-åring satte han ny bakkerekord i Holmenkollbakken, med et hopp på 126 meter.

Han la opp 27. februar 2015.

## Referanser


## Eksterne lenker
* 
*
Torleiv Breiskjegg

:*Må ikke forveksles med en Torleif eller [[Torloff Breiskjegg]] som ble drept på vei til [[Trondheim|Nidaros]] i [[1352]] og senere forsøkt helgenforklart som «Sankt Torleiv».*

**Torleiv Breiskjegg** (død 1191) var en norsk småhøvding fra Viken som påsto at han var en sønn av kong Øystein Haraldsson og reiste en opprørshær mot kong Sverre Sigurdsson i 1190. Opprørerne fikk navn etter ham, *breiskjeggar*.

På 1190-tallet var det en åpen konflikt mellom den katolske kirke, representert ved erkebiskop Eirik, og kong Sverre. Erkebiskopen fikk pavens tillatelse til å lyse kongen i bann. Samtidig var det to opprørsbander som reiste seg mot ham. Den første gruppen var breiskjeggar og året etter med *øyskjeggar* med Hallkjell Jonsson som leder.

Det «bevis» som Torleiv førte for at han virkelig var sønn av kong Øystein var et såkalt gudsbevis i form av et arr han hadde på ryggen som så ut som et kors. Torleiv hadde ifølge *[[Sverres saga]]* tidligere vært munk, og det var noe han spilte på. Da de kom fram i Viken oppførte opprørerne seg som folk og kjøpte den maten de trengte istedenfor å stjele den. Han lot også gi inntrykk av at han ført et så rent liv som om han fortsatt var munk, og at han var så klok at ingenting kom uventet på ham, og at han var så veltalende at ingen kunne være harm på ham. Men når de ikke lenger hadde penger igjen begynte de å stjele det de trengte.

Torleiv Breiskjeggs opprør ble av kort varighet. De subbet rundt på Østlandet om vinteren og om sommeren ble de angrepet av bøndene i Østfold. Sagaskribenten moret seg over at Torleiv ikke visste om bøndene før de var der eller at han kunne tale slik at han var tryggere på livet sitt. Han ble drept og de fleste av mennene også, unntatt de som flyktet til skogs.

Etter hans død ble det igjen forsøkt å spille på hans helliggjøring, men Sverres raske propaganda greie umiddelbart å rive grunnen vekk under disse ryktene. Skalden Blakk diktet en hånlig arvedråpa over Breiskjegg. Stevet gikk slik: 

:*Mens Breiskjegg levde*
:*lite godt han fór med,*
:*men større svik. Fredens* 
:*fiende nå er fellet.*

## Litteratur
* Jónsson, Karl, *Sverres saga*, oversatt av Anne Holtsmark, Aschehoug 1961.

## Eksterne lenker
* Sverres saga på Internett
Puma (selskap)

**Puma SE** er et tysk selskap som produserer sportsklær og -sko. Det ble etablert i 1924 som Gebrüder Dassler Schuhfabrik (tysk, «Brødrene Dasslers skofabrikk») av Rudolf Dassler og Adolf «Adi» Dassler. Brødrene skilte lag i 1948 og etablerte hver for seg selskapene Puma og Adidas omtrent samtidig. Rudolf Dassler startet sin produksjon av sko under navnet Ruda. Firmaet endret navn til Puma Schuhfabrik Rudolf Dassler kort tid senere. 

Pumas hovedkontor ligger i Herzogenaurach i Tyskland.

## Referanser


## Eksterne lenker
*
Norske fylkesblomster

Dette er ei **liste over [[Norge|norske]] fylkesblomster**. Idéen om fylkesblomster oppsto i 1987, da man ønsket å finne fylkesvise botaniske motiv, tilsvarende konseptet med «landskapsblommor» i Sverige og Finland. Prosjektet ble drevet fram av Norsk botanisk forening og Det Norske Hageselskap i samarbeid med de botaniske museene. Etter ca. 10 års mer eller mindre sammenhengende arbeid, med uttaler fra alle fylker og botaniske miljøer kom en fram til en liste som nå er allment akseptert. Listen inkluderer også en utvalgt art for Svalbard. Alle artene er presentert i boken *Norges fylkesblomster* av Inger Gjærevoll (Tapir forlag 1999).
__NOTOC__
## Liste over norske fylkesblomster

Navnsetting etter Artsdatabankens artsnavnebase

## Fylkesblomster fra de gamle fylkene som ble slått sammen i 2018 og 2020

## Se også
* Norske kommuneblomster
* Norges nasjonalblomst
* Fylkesfugl
* Fylkesstein

## Referanser


## Kilder
* Norsk Botanisk Forening – Nasjonal- og fylkesblomster
*
Lade kirke

**Lade kirke** er en langkirke på Lade i Trondheim. Kirken er av stein og har 140 sitteplasser.

Dagens kirke er fra noe før år 1200 og er viet til det hellige kors. Før dette har det vært minst én steinkirke og en stavkirke på stedet. Kirken antas også å stå i nærheten av den gamle hovplassen på Lade. Mot slutten av 1600-tallet ble mye av murene tatt ned og satt opp igjen, og årstallet 1694 er å se på sørmuren.

Det er kirkegård ved kirken.

## Referanser


## Litteratur
* 
* 
* 
* 
* 

## Eksterne lenker
* 
* 
* Lademoen historielag om Lade kirke
Livsforsikringselskap

**Livsforsikringsselskap** er et finanselskap som selger livsforsikringer og pensjonsforsikringer, kollektive og/eller individuelle.

### Livsforsikringsselskap i Norge
Norges første livsforsikringsselskap ble opprettet 1. april 1844 som *Den norske Livrenteforening*, senere kjent som *Norske Liv*, og er i dag en del av Nordea Liv.

I 2020 var det 12 norske livsforsikringsforetak med konsesjon fra Finanstilsynet, samt tre filialer av utenlandsk foretak med konsesjon fra tilsynsmyndighetene i Frankrike, Storbritannia og Sverige:

## Referanser
Port

En **port** (fra latin *porta* «dør») er en åpning, inngang, innkjørsel, lukke for portåpning eller passasje.

I sport kan det bety to stenger som marke­rer hvor en slalåmløype går.

## Se også
* Portal
* Dør
* Grind
* Portiko
* Byport
* Rotasjonsport
*Garasjeport

## Referanser
Elizabeth Berkley

**Elizabeth Berkley** (født 28. juli 1972 i Farmington Hills i Michigan) er en amerikansk TV-, film- og teaterskuespiller.

## Karriere
Berkley fikk anerkjennelse for sin rolle som «Jessica ‘Jessie’ Myrtle Spano» i situasjonskomedien *[[Saved by the Bell]]*, en rolle hun hadde fra 1989 til 1992.

Ved siden av sitt arbeid i *Saved by the Bell* er Berkley mest kjent for å ha hatt hovedrollen som «Nomi Malone» i filmen *[[Showgirls]]* fra 1995. Filmen fikk ekstremt dårlige kritikker, og gjorde det dårlig i kinosalene, og er derfor gjerne ansett som den filmen som ødela Berkleys filmkarriere.

Etter som tiden har gått siden den beryktede filmen har hun fått noen moderat gode kritikker for små opptredener i uavhengige filmer som *[[The Real Blonde]]*, *[[Hva sier man til en kvinne?]]*, og Woody Allens *[[The Curse of the Jade Scorpion]]*.

Berkley fikk gode kritikker og mye anerkjennelse for sin rolle som «Honey Bruce» i teaterversjonen av *[[Lenny]]* i London i 1999. Hun fikk også gode kritikker for sin siste rolle som «Bonnie» i teaterversjonen av *[[Hurlyburly]]* i 2005.

I 2002 hadde hun en tilbakevendende rolle i den tredje sesongen av situasjonskomedien *[[Titus]]*, som Christopher Titus' søster Shannon. Serien ble kansellert etter at sesongen var over, og siden har hun stort sett opptrådt i dramaserier, med gjesteroller i serier som *[[CSI]]*, *Without A Trace* og *Threshold*.

## Utvalgt filmografi

## Referanser


## Eksterne lenker
* 
* 
*
Valerie Perrine

**Valerie Ritchie Perrine** (1943–2026) var en amerikansk fotomodell og skuespiller.

## Liv og virke
### Tidlig liv
Perrine ble født i Galveston i Texas. Hennes far var oberstløytnant i den amerikanske hæren, og på grunn av farens jobb vokste Perrine opp flere forskjellige steder på den nordlige halvkule etter som familien ble flyttet rundt, slik militære familier ofte blir.

### Karriere
Perrine startet karrieren sin som en «showgirl» i Las Vegas. Hun hadde sin debut på kinolerretet med en cameo i James Bond-filmen *[[Diamanter varer evig]]* (1971). Hennes neste rolle var som mykpornostjernen Montana Wildhack i *[[Slaughterhouse-Five]]* (1972). Perrine er kjent for rollen som Eve Teschmacher i filmen *[[Superman (1978)|Superman]]* (1978) og i *[[Superman II]]* (1980).

I 1975 ble Valerie Perrine nominert til en Oscar-pris for beste kvinnelige hovedrolle for sin rolle som Honey Bruce i *[[Lenny]]* (1974), en rolle hun også ble nominert til en Golden Globe for. Hun ble også nominert til en Saturn Award i 1979 for sin rolle i *[[Superman (1978)|Superman]]*.

Perrine hadde flere anerkjente roller, blant annet som Carlotta Monti i *W.C. Fields and Me* (1976) og som Charlotta Steele i *[[Den elektriske rytter]]* (1979), men karrieren slo sprekker da hun opptrådte i filmer som *[[Can't Stop the Music]]*, en rolle hun ble nominert til en Razzie-pris for under den første Razzie-utdelingen i 1980.

## Referanser


## Eksterne lenker
* 
*
Fabio Maj

**Fabio Maj** (født 16. juni 1970) er en tidligere italiensk langrennsløper som konkurrerte fra 1992 til 2004. Han vant to olympiske sølvmedaljer på 4 x 10&nbsp;km stafett (i Nagano 1998 og Albertville 1992).

Han har også vunnet bronse i stafett i to verdensmesterskap &ndash; i (VM 1995 og 1999).

Han beste individuelle plassering fra et internasjonalt mesterskap er en 7.-plass på tremila i VM 2001.

## Referanser


## Eksterne lenker
*
Hipster

En **hipster** er en person som ikke ønsker å være lik andre eller la seg  påvirke av motebildet. Fra 1990-årene betegner det særlig en ungdom som følger en stil og en subkultur preget av en forsiktig protest mot det materialiserte forbrukersamfunnet, ujålete «ekthet», hverdagslige klær, retromote samt uavhengig og alternativ populærkultur, eksempelvis grunge.

## Betydning og opprinnelse
Hipster brukes særlig om unge mennesker som er velorientert og oppdatert når det gjelder nye meninger og holdninger, og som har et lett blasert forhold og en ironisk distanse til kulturen og fenomener i samtida.

Begrepet stammer fra amerikansk slang fra 1940-årene der det opprinnelig betegnet en trendy person som likte jazzmusikk. I 1950-årene ble betegnelsen brukt av blant andre den amerikanske romanforfatteren Jack Kerouac for en person som var *hip* eller *hep*,  det vil si «kul», og tilsvarte omtrent beatnik, tilhenger av beat-bevegelsen. Uttrykket ble delvis erstattet av hippie i 1960-årene, men gjenoppstod fra midten av 1990-årene som betegnelse for trendsettere og tilhengere av «hippe» subkulturer som retromote, uavhengig film og musikk, alternative tegneserier og annen ungdommelig populærkultur.  I konvensjonell bruk står begrepene *hipster* og *hip* som motsats til begrepet *square*.  Det har derfor også vært brukt i halvironisk sammenheng, jfr. popgruppen Huey Louie and the News' verdenshit «It's hip to be square».

### Moderne hipster-kjennetegn

Fil:Bike to Bar Big Star.jpg|Girfri sykkel og «indie» klær er ting som anses som hipstermarkører
Fil:Man wearing blue glasses.jpg|En modell poserer med enda en stil med merkelappen hipster
Fil:Man in plaid shirt.jpg|Flanellskjortens og bartens rolle i hipsterstilen blir forklart som at disse signaliserer autentisitet


### Hipster i negativ betydning

Begrepet «hipster» er også i bruk som nedsettende karakteristikk. Den typiske «hipsteren» er i denne forstand en person fra middelklassen som har hatt et ønske om å avansere, men med usikre eller dårlige framtidsutsikter søker personen å kompensere for stagnert økonomisk status ved å klatre kulturelt og sosialt. Slik kan «hipsterkulturen» i USA forklares med lav mobilitet mellom klassene i samfunnet.

Til sist kan en protest mot hipster-merkelappen begrunnes i at «hipsterne» ikke eksisterer i en egen subkultur, men bare tilhører en gruppe personer bygger identitet ved å konsumere kulturprodukter. Arsel og Thompson går lenger og argumenterer for at den moderne hipster-stereotypien ble konstruert i markedsføring for å gjøre indiekultur til et konsumerbart produkt.

## Se også
* Beatnik
* Hippie
* Indie

## Referanser


## Eksterne lenker
* 
* ''Hipsterskjegget er borte'', essay av Ijoma Mangold gjengitt i ''Vagant'' 3. februar 2021
Lydtekniker

En **lydtekniker** jobber med lydteknikk, den tekniske siden av lydformidling, for eksempel i forbindelse med radio, TV, film, plateinnspilling, konsert, teater og kunstuttrykk. Lydteknikeren blir ofte ikke viet mye oppmerksomhet, men med sine verktøy og sin kunnskap om utstyr, instrumenter og akustikk, er hen ofte i avgjørende grad med på å forme artistenes uttrykksform. Av verktøy som en lydtekniker bruker kan nevnes miksebord, digitale og analoge effekter, equalizer og mikrofoner. Lydteknikeren er ofte den som ingen ofrer en tanke dersom det gjøres en god jobb, men som får bred oppmerksomhet dersom teknikken svikter eller hen gjør en feil. Noen ganger kan overgangen mellom lydtekniker og musikkprodusent være uklar. Popgruppen ABBAs lydtekniker, Michael B. Tretow regnes for eksempel ofte på linje med berømte plateprodusenter.

## Se også
* Audioingeniør

## Eksterne lenker
* Utdanning.no sin yrkesbeskrivelse av lydtekniker
Fiera della Frecagnola

**Fiera della Frecagnola** er en festival som feires hver andre torsdag til lørdag i september i fjellandsbyen Cannalonga i Italia. Festivalen er en gammel tradisjon som kan spores tilbake til rundt år 1450, da kjent som Fiera di Santa Lucia.
Lystekniker

En **lystekniker** er en person som jobber med lys, ofte i forbindelse med konserter, teater og kunstforsetillinger. I tillegg benyttes lysteknikere også i forbindelse med salg og markedsføring på f.eks. bil- og båtutstillinger, samt moteshow.

Lysteknikerens kunnskap om lys og farger kan ha avgjørende betydning for publikums opplevelse av en konsert. Lysteknikeren har de siste årene fått mange nye muligheter ettersom utviklingen av lyskilder, og styringsteknikker for disse har nådd nye høyder.

Lysteknikeren jobber nå for det meste med databaserte verktøy hvor farger, mønster, retninger, størrelse og intensitet på lyskildene styres fra databaserte kontrollbord. Siden denne teknikken er relativt dyr, er det likevel fortsatt mange lysteknikere som jobber på den gamle måten, hvor bare lysstyrken kan justeres fra et kontrollbord mens alt annet, slik som retning og farge på lyset, må gjøres manuelt på lyskasteren, stående i en stige eller en lift.

En lystekniker håndterer også ofte andre visuelle effekter slik som scenerøyk, såpebobler, kunstsnø og pyroteknikk.
CSI

**CSI** har flere betydninger:

* **', en amerikansk fjernsynsserie
** **', en amerikansk fjernsynsserie
** **', en amerikansk fjernsynsserie
** **', en amerikansk fjernsynsserie
* *[[Cable and Satellite International]]*, et britisk teknologimagasin
* Committee for Skeptical Inquiry, en amerikansk skeptikerorganisasjon
Lebrecht

**Lebrecht bibliotek for musikk- og kunstbilder** (**Lebrecht music & arts photo library**) er et bildearkiv i London, England. Bedriften ble grunnlagt av Elbie Lebrecht i 1992. 

I tillegg til eget arkiv har Lebrecht tilgang til over 8 millioner bilder/fotografier fra museer, akademiske institusjoner, egne eksklusive fotografer og partnere i Europa og Nord-Amerika.

Samlingen startet i 1992 med en privat samling av bilder knyttet til europeisk klassisk musikk, men har senere ekspandert til  jazz, rock, litteratur, filosofi, drama og historiske, politiske og kunstneriske personligheter. Nettsiden inneholder over 50&nbsp;000 søkbare bilder.

## Eksterne lenker
* Lebrecht Music & Arts
* British Association of Picture Libraries and Agencies Trade association for stock agencies in UK. 
* Coordination Of European Picture Agencies  Trade association for stock agencies in Europe.
* American Society of Picture Professionals Trade association for stock agencies in US.
Kongerikets dag

På **Kongerikets dag** feires at dronning Juliana undertegnet Statutter for Kongeriket Nederlandene, 15. desember 1954.

I statuttene fastlegges forholdene mellom de ulike landene i Kongeriket Nederlandene; opprinnelig var dette Nederland, De nederlandske Antiller, Ny-Guinea og Surinam. Etter underskrivelsen har Ny-Guinea og Surinam forlatt kongeriket, og i 1986 ble Aruba en selvstendig del av det. I 2006 gjelder dermed statuttene for De nederlandske Antiller, Nederland og Aruba.

## Minnemynter
13. desember 2004 ble i anledning den femtiende feiringen av Kongerikets dag seks minnemynter slått ved Koninklijke Munt i Utrecht. De første eksemplarene ble samtidig slått av tre prominente politikere; for Nederland stilte visestatsminister Thom de Graaf, for De nederlandske Antiller statsminister Etienne Ys og for Aruba statsminister Nelson Oduber.
*for Nederland: en gullmynt pålydende ti euro og en sølvmynt på fem euro, begge designet av Rudy Luijters;
*for De nederlandske Antiller en gylden i gull og en i sølv, begge designet av Ans Mezas-Hummelink;
*for Aruba en florin i gull og en i sølv, begge designet av Evelino Fingal.
Tomm Thorkildsen

**Tomm Thorkildsen** (født 1949) er en norsk fysioterapeut og friidrettstrener i spydkast.

Thorkildsen startet i 1981 Sørlandets Fysikalske Institutt Kristiansand A.S., sammen med Ola Grimsby, Øyvind Iglebekk, Gitle Kirkesola og Jo Østvold. Han er far til, og tidligere trener for spydkaster og olympisk mester, Andreas Thorkildsen. Han var tidligere gift med Andreas Thorkildsens mor, hekkeløperen Bente Amundsen. Tomm Thorkildsen har også han vært trener i Kristiansand IF for blant andre Dimitri Halseide, Marie Lindeberg og Grethe Kleggetveit, som alle har nådd gode resultater i spydkast.

Tomm Thorkildsens var selv en allsidig idrettsutøver, og spilte juniorfotball for Idrettsklubben Start, og håndball for AK 28. Lik sin sønn var det spyd han drev lengst, og han nådde et besteresultat på 71,64 m fra et stevne på Bislett, Oslo 30. juli 1974. Resultatet ble nummer syv på årsstatistikken for 1974, og er nummer 41 i Norge med den gamle spydtypen. I 1974 ble medaljene fra spydkast i Norgesmesterskapet fordelt slik: Gull: Harald Lorentzen, Freidig (77,86 m), sølv: Terje Thorslund, Nittedal (75,70 m), og bronse: Tore B. Larsson, Hamar (72,38 m). 

## Referanser
Showgirl

En **showgirl** er en danser eller artist i et show, typisk (men ikke nødvendigvis) i Las Vegas i Nevada.

Showgirls følger vanligvis strenge dietter og treningsprogrammer for å holde kroppen egnet og i form til sceneopptredenene sine. Selve showgirl-en blir ansett som en del av et kunstverk, eller en menneskelig skulptur, designet for å pryde scenen med store, flotte kostymer.

Mange av teaterprodusentene i Las Vegas anser ikke showgirls som noe annet enn mannekenger. En vanlig misforståelse blant personer som ikke har vært på en danseshow er at showgirls er en del av sexindustrien, men dette stemmer ikke.

## Bemerkelsesverdige kvinner som har arbeidet som showgirls
*Joan Brown
*Maria Ford
*Christine Keeler
*Barbara Blakely Marx
*Valerie Perrine

## Showgirls i populærkulturen
**[[Showgirls]]* – En film fra 1995, med Elizabeth Berkley i hovedrollen.
**[[Vega$]]* – En TV-serie om en detektiv i Las Vegas, der showgirls ofte opptrådte i biroller.

## Steder der man kan se showgirls opptre
* *[[Folies Bergere]]* (Paris, Las Vegas)
* *[[Moulin Rouge]]* (Paris)
* *Jubilee* (Las Vegas)
* *Splash* (Riviera Hotel & Casino, Las Vegas)
* *Follies* (Palm Springs i California)
Franz Ferdinand (band)

**Franz Ferdinand** er et skotsk rockeband som ble dannet i 2002 og er basert i Glasgow. Bandet består av Alex Kapranos (hovedvokal og gitar, tangentinstrumenter), Bob Hardy (bassgitar), Nick McCarthy (rytmegitar, tangentinstrumenter og kor), og Paul Thomson (trommer og kor). I tillegg er Andy Knowles med som ekstra livemedlem og trommetekniker. Bandet har blitt nominert for flere Grammy-priser. De har blitt nominert for flere BRIT-priser i Storbritannia og har vunnet den britiske NME-prisen. Med deres daværende tre studioalbum har gruppa solgt mer enn 10 millioner album verden over i 2009.

Til dags dato har bandet utgitt 4 studioalbum: *[[Franz Ferdinand (album)|Franz Ferdinand]]* (2004), *[[You Could Have It So Much Better]]* (2005), ** (2009) og *[[Right Thoughts, Right Words, Right Action]]* (2013) foruten en rekke samlealbum, tallrike singler og remiksing av deres tredje studioalbum, *Blood*, og en DVD med tittelen *Franz Ferdinand*.

Bandets navn er inspirert av en veddeløpshest som het «The Archduke Ferdinand». Etter at de hadde sett hesten på TV begynte bandet å diskutere Franz Ferdinand av Østerrike-Este. De kom frem til at navnet «Franz Ferdinand» ville være et godt bandnavn da de likte lyden av det, og på grunn av konsekvensene av hans død.

Utover albumene *Franz Ferdinand* og *You Could Have It So Much Better* har bandet utgitt adskillige singler, senest «The Fallen» fra sistnevnte album. På denne singelen kan man også finne bandets sang, «Eleanor Put Your Boots On». På DVD-utgivelsen er det konsertopptak og en 30 minutter lang dokumentar, «Tour de Franz», som følger Franz Ferdinand på turne.

## Diskografi
* *[[Franz Ferdinand (album)|Franz Ferdinand]]* (Domino Recordings, 2004)
* *[[You Could Have It So Much Better]]* (2005)
* *[[Tonight-Franz Ferdinand]]* (2009)
* *Right Thoughts, Right Words, Right Action* (2013)
* *Always Ascending* (2018)
* *The Human Fear* (2025)

## Referanser


## Eksterne lenker
* 
* 
* 
*
Avhending

**Avhending** eller *avhendelse* er et juridisk begrep. Avhending foreligger når noe går over fra en eier til en annen eier, særlig ved en aktiv handling eller disposisjon. Avhending kan foretas av både fysiske og ideelle ting, av løsøre og fast eiendom, rettigheter med mere.

Avhending kan skje særlig ved kjøp og salg, makeskifte, bytte og gave, men ordet brukes normalt ikke ved tvangsmessig avståelse slik som ekspropriasjon (oreigning).

Avhending av fast eiendom er regulert i lov om avhending av fast eigedom (*avhendingslova*) av 3. juli 1992 nr 93. Avhendingslova gjelder generelt, det vil si både for forbrukere og for andre enn forbrukere.  Men når forbrukere er involvert, har loven flere tvingende (preseptoriske) regler som  partene ikke kan avtale å  fravike til ugunst for forbrukeren. Det er viktig å merke seg at foreldelsesloven gjelder i tillegg til avhendingslovas frister for å påberope seg mangler ved reklamasjon.  

Det hender at avhending brukes som synonym for å kaste, særlig i oversettelser av engelsk *dispose (of)* eller tysk *entsorgen*, men begrepet har ingenting med kasting/kassering å gjøre i de fleste tilfeller. Engelsk bruker *dispose (of)* både der vi vil bruke avhende og der vi vil bruke kaste/kassere på norsk.

## Eksterne lenker
*Jusleksikon.no: «Avhending»
Caspar Herman Hausmann

**Caspar Herman Hausmann** (født 10. januar 1653 i Segeberg i hertugdømmet Holsten, død 9. september 1718 i Christiania) var en dansk-norsk general, trelastkjøpmann og godseier.

## Liv og virke
### Bakgrunn
Caspar Herman Hausmann var født i det tyske hertugdømmet Holsten (tysk Holstein), som var i personalunion med Danmark og Norge. Han var sønn av Margrethe Pape og dermed halvbror av Ulrik Fredrik Gyldenløve. Faren var etatsråd Daniel Hausmann.

### Offiser i Norge
I 1680 kom han til Norge, og ble året etter oberst og sjef for Akershus regiment. Under den store nordiske krig var han kommanderende general, men ble avsatt i 1716 på grunn av sin lite energiske krigføring. Han deltok likevel med heder i krigen mot svenskene da den svenske kong Carl XII angrep Christiania.

### Ekteskap
Hausmann var gift med Karen Toller og ble gjennom ekteskapet eier av Nordre Frogner, som etter hans død tilfalt datteren Karen, gift med Frederik Christopher de Cicignon. Foruten flere døtre hadde Caspar Herman Hausmann og Karen Toller sønnen Frederik Ferdinand Hausmann sammen. Datteren Margarethe Wilhelmine v. H. (1686-1717) ble i ekteskap med oberst Godske Hans von Brüggemann til Østergård samt Ulriksholm (1677-1736) (gift 2. gang med Dorothea Hedevig Krag (slekt fra Jylland)) svigermor til lensgreve Adam Gottlob Moltke.

### Forretningsdrift
Han etablerte Eidsfos Jernverk i 1697. I 1703 fikk han monopol på stålimport og opprettelse av stålverker, for en periode på tolv år. Han var også medeier i Aardals Kobberverk.

I 1708 ble han utnevnt til ridder av Dannebrogordenen. Han var militært medlem av Slottsloven på Akershus fra 1711 til 1716.

Hausmann ligger begravet i en marmorsarkofag i krypten under Oslo domkirke.

## Referanser
Prekvalifisering

**Prekvalifisering** er et juridisk begrep som særlig benyttes i anskaffelsesretten. Prekvalifisering er en forhåndsvurdering av potensielle leverandørers kvalifikasjoner. Dette finner sted før de kommer med sine tilbud. 

Gjennom prekvalifisering kan en oppdragsgiver skaffe seg informasjon for å avgjøre hvilke leverandører som han vil innby til å inngi tilbud. Prekvalifisering innebærer med andre ord å begrense antallet på de konkurrerende leverandørene.  Oppdragsgiver avholder da en første runde for anskaffelsen, der han foretar en utvelgelse ut fra de kvalifikasjonskrav han har satt opp i konkurransegrunnlaget, og som deltakerne dokumenterer at de oppfyller.

Det er bestemmelser i regelverket om offentlige anskaffelser for hvilke framgangsmåter og vilkår som er tillatt for de offentlige oppdragsgiverne.  Private oppdragsgivere kan velge å benytte lignende framgangsmåter og blant annet regler i Norsk Standard.
Fakse-Brokke

**Fakse-Brokke** var en mannsfigur av tre som ble dyrket som avgud i Setesdalen fram til slutten av 1700-tallet. I Setesdal hadde man en del slike husguder, kalt «fakser».

Fakse-Brokke og Fakse Rygnestad er de mest kjente. Slike mannsfigurer av tre ble oppbevart på flere gårder i Setesdal (deriblant Rygnestad i Valle og Brokke). Det kan dreie seg om gamle helgenbilder fra før reformasjonen.

Faksene var etterligninger av et menneske. Hodet til Fakse Rygnestad var flatt oppå med stirrende øyne av bly. Kroppen var trekantet med tre hull i, slik at han kunne festes til veggen med spiker. Til vanlig ble faksen oppbevart på et kammers, men på julaften hentet frem og satt i høysetet. Når ølet ble skjenket, ble en skål øl satt på hodet hans. Etter en stund tok husbonden skålen av faksens hode, drakk «Fakses skål» og sendte deretter ølskålen rundt til de andre. Når jentene hadde vasket seg om kvelden, tømte de vannet over faksen etterpå. I *Christiansands Stiftstidende* fra 1878 ble det opplyst at ved solvervstider ble faksen innsmurt med fleskesvor og varmet ved peisen. Folk var redde for å flytte ham for ofte, men om sommeren var han med på stølen og fikk saup ved smørkjerningen i håp om krøtterlykke. Ofringen til faksen, dvs. mat og drikke, foregikk slik at maten ble satt foran den, eller tømt ned i en åpning i hodet, eller satt oppå hodet.

## Avgud
Flere har ment at det var usannsynlig at man i Setesdal dyrket avguder på 1700-tallet. Reidar Th. Christiansen skriver at man ut fra skildringene av Fakse heller har å gjøre med et helgenbilde.

Olav Bø går enda lenger, og mener faksene i Brokke og Rygnestad kom fra de gamle stavkirkene på Nomeland og Bjørgum. Etter reformasjonen var helgenbilder uønsket i kirkene og ble kassert. Man tenker seg da at de gamle setesdølene ikke uten videre ville gi opp helgendyrkelsen.

## Trist skjebne

Reformasjonen tok lang tid å gjennomføre i Norge. Det kan forklare den skjebnen som Fakse-Brokke fikk, nemlig å bli hogd til ved av Torolv Faremo (født 1798). Dyrkingen av figuren var vel heller ikke stor når folk kalte Svein Brokke for Fakse, og mora derfor heiv ut hele gubben.

## Referanser
Prosjektleder

**Prosjektleder** er betegnelsen på den som utfører den løpende daglige ledelsen av et prosjekt på vegne av prosjekteieren. Betegnelsen er vanlig brukt bl.a. i bygge- og anleggsprosjekter, hvor prosjektlederen er den som tar beslutninger på byggherrens vegne. Oppdraget som prosjektleder er basert på en særskilt avtale med prosjekteier. 

Prosjektlederen skal normalt representere prosjekteieren og opptre på dennes vegne overfor de andre aktørene i prosjektet, så som prosjekterende og utførende.  Oppdraget som prosjektleder omfatter vanligvis å ta beslutninger om planlegging og gjennomføring, i den grad prosjekteier ikke selv har forbeholdt seg å ta beslutningene. 

Avtaler om prosjektledelse bestemmer ofte at prosjektleder skal (1) planlegge, organisere, styre og kontrollere den totale prosess, og herunder (2) utføre eller besørge utført de funksjoner prosjekteier står ansvarlig for, og som ikke entydig påligger prosjekteier eller en av de øvrige prosjektmedarbeiderne.

Dette omfatter bl.a. ytelser innen programutredning, organisasjonsopplegg, styrings- og koordineringsopplegg,  framdriftsplanlegging og -styring, finansieringsopplegg,  regnskapsførsel med revisjon, ivaretakelse av forhold til andre som er berørt av prosjektet og til offentlige myndigheter.

Utover disse punktene kan avtalen også presisere at prosjektlederens ytelser omfatter å utarbeide skriftlig materiale som plandokumenter, rapporter, møtereferater, fullstendig prosjektadministrativ håndbok ( såkalt "PA-bok") og annet. Derimot er tegning, beregning og beskrivelse ikke prosjektledelse, men prosjektering.
Preklusjon

**Preklusjon** er et juridisk uttrykk og innebærer avskjæring av rettigheter og/eller forpliktelser. Vanligvis skjer slik avskjæring fordi en handling ikke er foretatt innen en fastsatt tidsfrist, og med hjemmel i visse lov- eller avtalebestemmelser. Derfor  brukes uttrykket *preklusive frister*.

Preklusjon kan skje av materielle forhold, så som adgang til å kreve tilleggsbetaling eller til å melde krav etter proklama ved dødsfall. Se preklusivt proklama.

Preklusjon kan også være av prosessuelle forhold, såkalt prosessuell preklusjon. Da angår det adgangen til å gjennomføre prosesshandlinger så som for eksempel å framlegge nye bevis i en rettssak, eller det kan begrense adgangen til å innvende mot motpartens prosesshandlinger.

Preklusjon i avtaleforhold skjer bare hvis motparten påberoper seg avskjæringen. 

Betegnelsen preklusjon brukes i noen grad også om avskjæring ved oversittelse av frister for å reklamere på kjøp og andre leveranser, eller for å fremme krav som er underlagt foreldelsesfrister.
Irsk rød og hvit setter

**Irsk rød og hvit setter** (FCI #330) stammer fra Irland og er i likhet med irsk setter en stående fuglehund av settertype.

## Opprinnelse og alder
Irsk rød og hvit setter er den minst kjente av setterne, men rasen er trolig den eldste av de to irske settertypene. Den er også den opprinnelige fuglehunden. Den er altså opphavet til alle fuglehunder i dag.  Man antar at rasen oppsto mot slutten av 1600-tallet. De røde og hvite ble tidligere betraktet som de beste jakthundene og dessuten syntes de bedre på avstand i det rødbrune gresset om høsten. Den helrøde irsk setteren som har sitt utspring i selektiv avl fra rød/hvite overtok etter hvert i popularitet med stor suksess i utstillingsringen, mens den rød/hvite kun ble brukt som jakthunder av lokale bønder og gårdseiere i Irland. Den røde setteren ble så populær at den røde og hvite holdt på å dø ut mot slutten av 1800-årene, men på 1920-tallet ble det satt inn krefter for å restituere rasen, som i 1944 ble regnet som restituert og fikk sin egen raseklubb. Rasen må imidlertid regnes som svært sjelden i store deler av verden.

## Utseende, anatomi og fysikk
Irsk rød og hvit setter ligner de andre setterne av type, men den var trolig opprinnelig noe mindre enn de engelske. I dag er de omtrent like i størrelse. Dette er en mellomstor, langhåret og harmonisk bygget fuglehund. Den har god reisning og virker edel, og gi inntrykk av evne til stor fart og utholdenhet.

Irsk rød og hvit setter skiller seg fra andre settere gjennom å være hvit med røde tegninger. Pelsen er lang og glatt. Kort og fin på hodet og fremsiden av beina, middels lang ellers på kroppen, og lang og fin på baksiden av beina. Undersiden av halen og buken skal ha såkalt fanepels (lang). Foran i brystet er også pelsen noe lengre enn ellers og silkeaktig.

Kroppen er middels lang og brystkassen skal ikke være for bred, men dyp. Kort rygglinje og bred og lett hvelvet lende. Hodet skal være høyere enn bred og ha tydelig markert stopp. 

Skulderhøyden varierer normalt fra ca. 57-66 cm. Hannene skal være ca. 62-66 cm høye, mens tispene skal være ca. 57-61 cm høye. Vekten varierer, men ligger gjerne i området 16-32 kg. Hannene veier typisk 20-30 kg, mens tispene gjerne er lettere.

## Bruksområde
Det sies at irsk rød og hvit setter er en mer utpreget jakthund enn irsk setter. Den egner seg ypperlig til jakt på fugl i åpent terreng. Den skal også være en stabil og vennlig familiehund, og en meget sjelden og spennende utstillingshund.

## Lynne og væremåte
Irsk rød og hvit setter regnes som en snill og vennlig, nysgjerrig og intelligent hund, som passer bra for aktive jakt- og friluftsmennesker. Man må påregne noe pelsstell, spesielt om man ferdes mye i kratt- og skogsterreng.

## Se også
* Irsk setter

## Eksterne lenker
* Norsk Irsk Setter Klubb – Irsk rød og hvit setter
Libya (mytologi)

**Libya** (gresk Λιβύη) er navnet som ble gitt til både en region i Nord-Afrika, Oldtidens Libya, dagens moderne Libya, og til en mytologisk figur, en datter av Epaphos, konge av Egypt, i både gresk og romersk mytologi.

## Gresk mytologi
Libya er i gresk mytologi som Etiopia eller Skytia en av de mytiske utlendinger som omsirklet den familiære greske verden i hellenistisk tid og deres «utenlandske» naboer.

Personifisert som et enkeltindivid var Libya framstilt som datteren av Epaphos, identifisert med Apis, ansett som sønn av Zeus og konge av Egypt, og Memfis, den mytologiske grunnleggeren av den egyptiske byen Memfis.

Libya ble begjært og røvet av sjøguden Poseidon, og født ham to tvillingsønner, Belos og Agenor. En del kilder har nevnt en tredje sønn, Lelex (senere Lelegia). Slike slektslister som angikk personifisering av et land var megetsigende for et gresk publikum, men krever forklaring for vanlige moderne lesere.

## Romersk mytologi
I romersk mytologi var Libya datteren av Egypts konge, Epaphus, og dennes ektefelle Cassiopeia. Hun giftet seg med Neptun, en «fremmed» med mye makt og hvis virkelig navn var ukjent. Libya og Neptun hadde en sønn kalt Busiris som siden ble en brutal tyrann av Øvre Egypt.

Det området som hun hersket over, Oldtidens Libya, og landet til dagens moderne Libya er navngitt etter henne.

## Referanser


## Litteratur
;Klassiske kilder
* Isidor av Sevilla: *Etymologiae* xiv.4.1, 5.1
* Augustin av Hippo: *De civitate dei* xviii.12
* Lactantius Placidus: *Commentarii in Sattii Thebaida* iv.737
Loso

**Loso** (thai: โลโซ) er et rockeband fra Thailand.  Frontfigur er Seksan Sookpimey, også kjent som Sek Loso.

Navnet Loso står for «Low Society», i motsetning til «Hiso», som står for «High Society», eller overklassen.

## Begynnelsen
Loso var en av de første populære rockeband fra 1990-tallet i Thailand. Det ble stiftet av Seksan Sookpimay. Han er  født 7. august 1974. Inspirert av bl.a. Guns N' Roses og Carabao kjøpte Sookpimay sin første gitar i 1991.

Innen et år hadde den da 17 år gamle gitarist-vokalisten blitt leder for hus-bandet på en pub kalt Austin Pub. Han spilte alt fra thai-rock og pop til Rolling Stones og Jimi Hendrix.

## Lo Society
Etter et par år hadde han klart å skrive ti låter som han spilte inn sammen med Kittisak «Yai» Khotkam (født 22. januar 1973) på trommer og Apirath Sukkhajitr (født 20. september 1967) på bass og sendte kassetten til en populær thai-rock-duo Asanee-Wasan. Det førte til kontrakt med Thailands største plate selskap GMM Grammy. Med navnet Lo Society ble albumet gitt ut i 1996, den solgte 1,5 millioner eksemplarer.

Loso ga ut 8 plater til og alle solgte minst 1 million andre opp i 3 millioner eksemplarer.

Etter å ha gitt ut live albumet *Loso Live Concert* i 2002 brøt Loso samarbeidet.
Sek gikk solo mens Yai og Rath dannet et nytt band kalt *Fahrenheit*.

Sek Loso ga ut cd-en *7th August* i 2003 og *Bird Son Bird Sek* med popveteranen Bird Thongchai Mcintyre i 2004.

Seksan ville gjøre noe større og dro til England for å lære seg engelsk slik at han kunne gi ut plater internasjonalt.

## Det nye Loso

Med Chris Borsberry på bass og Eric Lavanche på trommer hadde Sek et nytt band.
Han tok med bandet tilbake til Thailand for en seks måneder turné.

Loso fikk respons fra Owen Morris (Ash, Oasis, The Verve) og ble fløyet til Thailand av GMM Grammy for å bli introdusert for Sek. Etter å ha sett Loso spille for 50. 000 på Pattaya International Festival var han virkelig imponert. Morris produserte sangene "I Wish I Could", "I Just Wonder" og "Fly Away"  . 
Med tidligere Oasis medlem Paul "Bonehead" Arthurs i bandet har Loso en lang internasjonal turné, inkludert festivaler.

Morris har også produsert noen thaisanger med Sek: «Chun mai sun-oiy» (thai: ฉันไม่สำออย), «Karm chun pai korn» (thai: ข้ามฉันไปก่อน), dessuten punkversjonen av hiten «Pantip» med refrenget *men jeg drar ikke til Pantip* (thai: แต่ไม่ไปพันธ์ทิพย์). Den er inkludert i Sek Loso:  The Collection, som kom ut i 2005.

Et nytt thaialbum, Black and White, kom ut i 2006.

## Diskografi
**Loso**

*Lo Society (1996) 
*Red Bicycle (1997) (filmmusikk) 
*Entertainment (1998) 
*Best of Loso (CD) 
*Rock & Roll (2000) 
*Losoland (2001) 
*The Red Album (August 2001) 
*Best of Loso (Karaoke VCD, 2001) 
*Loso Concert Pua Puan (2002)

**Sek Loso**
*7. august (April 2003) 
*Bird Son Bird Sek (Juni 2004) med Bird McIntyre 
*For God's Sake (awaiting release) 
*Sek Loso: The Collection (2005) 
*Black & White (Juli 26, 2006)

## Referanser


## Eksterne lenker
* 
* 
*
Evian

**Evian** er en type mineralvann fra flere forskjellige oppkommer i nærheten av Évian-les-Bains i departementet Haute-Savoie i Alpene i Frankrike. Varemerket ble ervervet av det franske multinasjonale selskap Groupe Danone i 1991.

Vannet er blitt kommersielt tappet som Evian-vann siden 1826. Det ble solgt i 120 land i 2003. 

Vannet kommer fra oppkommer knyttet til Cachat-kilden, som ligger tett ved Genfersjøen. Det kjennetegnes av et høyt innhold av kalsium og magnesium. 

## Annet

Danonegruppen anvender også Evian-merket for en serie organiske hudprodukter.

## Eksterne lenker
*
Max Raabe

**Max Raabe** (født 12. desember 1962 i Lünen) er en tysk sanger og leder av bandet *Palast Orchester*. Orkesteret har spesialisert seg på å gjenskape lydbildet fra tysk danse- og filmmusikk fra 1920- og 30-årene.

Han var med på å starte Palast Orchester i 1986. Fra 1988 til 1995 studerte han i Berlin for å bli operasanger. Orkesterets karriere skjøt fart i 1992 etter at de gav ut en poplåt i 1920-tallsstil, «Kein Schwein ruft mich an», og spilte filmmusikken til *Der bewegte Mann* i 1994.

Han skriver selv musikk, blant annet filmmusikk, i tillegg til å lage coverversjoner av kjente poplåter, som fremføres i 1920-stil, for eksempel «Oops!... I Did It Again» av Britney Spears og «Sex Bomb» av Tom Jones. 

Orkesteret spilte i bryllupet til Marilyn Manson i 2005.

## Referanser


## Eksterne lenker
* 
* 
* 
*